**Kontrolný diktát – doplňovačka –** súčasť komisionálnej skúšky – SJL 8

(Doplň chýbajúce písmená a čiarky. Píš písaným, nie tlačeným písmom.)

V\_voj všetk\_ch druh\_\_ rastl\_n a živočích\_\_ závisel od podnebia. Na studenom územ\_ Sibír\_ prevládal\_ step\_ a  lesné porast\_. Miernejšia klíma sa postarala o vznik préri\_. Na sklonku treťoh\_r panovala v \_urópe rozmanitá fauna. Naše územie pripom\_nalo ohromné v\_jav\_ \_o zoologickej záhrad\_. Pokojne by sa vyrovnal\_ \_frickej savane. Francú\_ske planin\_ a  pobrežia riek sa zaplnil\_ čriedam\_ div\_ch kon\_ zebier i hroch\_\_. V tien\_ dub\_\_ a  orech\_\_ sa ponevieral\_ medved\_ nosorožc\_ tigr\_ a  bobr\_. Začiatok štvrtoh\_r pr\_niesol iba nepatrné zmen\_. Slon\_ a  lev\_ sa udomácnili v\_čšmi na \_frickej než na európskej pôde. V\_tratil\_ sa z  \_urópy počas poslednej \_adovej dob\_ a nikd\_ sa tam nevrátil\_. V  \_frike sa im však podarilo prežiť. V priebehu \_adovej periód\_ naz\_vanej sob\_ vek sa rozšír\_la severská flóra. Okolo roku desaťtisíc pred naš\_m letopočtom studené podnebie ustúp\_lo miernej klíme.

**Kontrolný diktát – doplňovačka –** súčasť komisionálnej skúšky – SJL 8

(zameranie: zhrnutie učiva 8. ročníka)

Vývoj všetkých druhov rastlín a živočíchov závisel od podnebia. Na studenom území Sibíri prevládali stepi a lesné porasty. Miernejšia klíma sa postarala o vznik prérií. Na sklonku treťohôr panovala v Európe rozmanitá fauna. Naše územie pripomínalo ohromné výjavy zo zoologickej záhrady. Pokojne by sa vyrovnali africkej savane. Francúzske planiny a pobrežia riek sa zaplnili čriedami divých koní, zebier i hrochov. V tieni dubov a orechov sa ponevierali medvede, nosorožce, tigre a bobry. Začiatok štvrtohôr priniesol iba nepatrné zmeny. Slony a levy sa udomácnili väčšmi na africkej než na európskej pôde. Vytratili sa z Európy počas poslednej ľadovej doby a nikdy sa tam nevrátili. V Afrike sa im však podarilo prežiť. V priebehu ľadovej periódy, nazývanej sobí vek, sa rozšírila severská flóra. Okolo roku desaťtisíc pred naším letopočtom studené podnebie ustúpilo miernej klíme.